OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA
07815 DRŽAVNI HIDROMETEOROLOŠKI ZAVOD


PRIHODI I PRIMICI

Prihodi i primici ostvaruju se iz sljedećih izvora:
Izvor 11 	Opći prihodi i primici
Izvor 31 	Vlastiti prihodi
Izvor 51000 	Programi Unije – raspoloživ predujam
Izvor 52 	Ostale pomoći 
Izvor 56311 	Europski fond za regionalni razvoj – predfinanciranje iz izvora 11 Opći prihodi i primici

U 2026. godini prihodi se ostvaruju u skladu s planiranim financijskom planom, a planirana sredstva koriste se u skladu s dinamikom provedbe redovnih i projektnih aktivnosti, planom nabave i preuzetim obvezama. 
Pravilnikom o izmjenama i dopunama Pravilnika o proračunskim klasifikacijama (NN 122/25) od 1. siječnja 2026. godine izvor 559 Ostale refundacije iz pomoći EU označava se 56311 EFRR - – predfinanciranje iz izvora 11 Opći prihodi i primici.

RASHODI I IZDACI

Rashodi i izdaci planirani su po aktivnostima i projektima, izvorima financiranja i ekonomskoj klasifikaciji, a u promatranom razdoblju iznose 11,25 mil eura.
Najznačajniji rashod u razdoblju od siječnja do lipnja u 2025. godini, odnosi se na Rashode za zaposlene (plaće za redovan rad i doprinosi za obvezno zdravstveno osiguranje) u visini od 6,16 mil eura, zatim na Materijalne rashode (naknade troškova zaposlenima, rashodi za materijal i energiju, rashodi za usluge te ostali nespomenuti rashodi poslovanja) u iznosu od 4,71 mil eura, od čega se 51% odnosi na rashode za usluge, a od kojih 0,87 mil eura na intelektualne i osobne usluge (ugovori o djelu, motritelji, poslužitelji generatora, obavljanje motrenja na pomorskim svjetionicima i ostalo).

PRIJENOS SREDSTAVA IZ PRETHODNE I U SLJEDEĆU GODINU

Zavod je iz 2025. godine prenio neutrošena sredstva na izvoru 31 Vlastiti prihodi i na izvoru 52  Ostale pomoći. 
Sredstva na izvoru 31 koriste se za financiranje svih aktivnosti i nabava za koje sredstva iz izvora 11 Opći prihodi i primici državnog proračuna nisu dostatna kako bi se osiguralo neometano obavljanje djelatnosti, a dio planiranih sredstava još uvijek se koristi i za potrebe projekta METMONIC (intelektualne usluge, završne faze izgradnje prizemnih meteoroloških postaja).

Dio neutrošenih sredstava na izvoru 52 odnose se na sredstva dobivena od Fonda za zaštitu okoliša i energetsku učinkovitost te od županija. 
Sredstva Fonda za zaštitu okoliša i energetsku učinkovitost odnose se na refundaciju sredstava za financiranje aktivnosti koje provodi Državna mreža za trajno praćenje kvalitete zraka. 
Sredstva od strane županija uplaćuju se na ime provođenja aktivnosti obrane od tuče. Sredstva će se osim za provođenje redovnih aktivnosti utrošiti i na održavanje objekata. 

Drugi dio neutrošenih sredstava s izvora 52 se od 1. siječnja 2026. godine Pravilnikom o izmjenama i dopunama Pravilnika o proračunskim klasifikacijama (NN 122/25) evidentira na izvoru 51000 Programi Unije – raspoloživ predujam. 
Ta se sredstva odnose na uplate međunarodnih organizacija za financiranje međunarodnih projekata i koriste se za njihovu provedbu. 

UKUPNE I DOSPJELE OBVEZE

	
	Stanje obveza na dan 31.12.2025.
	Stanje obveza na dan 30.6.2026.

	Ukupne obveze 
	2.317.223,48
	1.648.365,47

	Dospjele obveze
	901,51
	6.587,03







